
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1178 

- ' 30 Δεκεμβρίου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 42466 \ 

Τροποποίηση και προσαρμογή του Οργανισμού Εσωτερι¬ 
κής Υπηρεσίας του δήμου Αμπελοκήπων. X 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις των άρθρων 2,12 (όπως τροποποιήθηκε 
με το άρθρο 8 παρ.5 του Ν.2307/1995) και 320 του 
Ν.1188/1981. 

2. Τις διατάξειςτου Ν.1586/1986. 

3. Τις διατάξειςτων άρθρων34-38του Ν.2190/1994 

4. Τις διατάξεις της παρ.10 του άρθρου 6 του 
Ν.2503/1997. 

5. Το Π.Δ. 37α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

6. Τον ισχύοντα Οργανισμό Εσωτερικής Υπηρεσίας του 
δήμου Αμπελοκήπων που δημοσιεύθηκε στο ΦΕΚ 
986/Β/30-12-1994. 

7. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Ν.Θεσ/νίκης (πλην δήμου Θεσ/νίκης) που διατυπώ¬ 
θηκε στο 5/4-12-1997 πρακτικό (θέμα 3ο Ε.Η.Δ.). 

8. Την αριθ. 366/1997 απόφαση του δημοτικού συμβου¬ 
λίου Αμπελοκήπων για την τροποποίηση του Οργανισμού 
Εσωτερικής Υπηρεσίας, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του δήμου Αμπελοκήπων του Νομού μας κατά τα οριζό¬ 
μενα στην 366/1997 απόφαση του δημοτικού συμβουλίου 
και στην αριθ. 5/1997 σύμφωνη γνώμη του Υπηρεσιακού 
Συμβουλίου υπαλλήλων ΟΤΑ Ν.Θεσσαλονίκης(πλήν δή¬ 
μου Θεσσαλονίκης) ο οποίος έχει ως εξής: 

ΑΡΘΡΟ Ιο 

1. Διοίκηση 

2. Διεύθυνση Διοικητικών, Οικονομικών, Ταμειακών, Κα¬ 
θαριότητας, Κίνησης-Συντήρησης Οχημάτων και Τεχνι¬ 
κών Υπηρεσιών 

α) Αυτοτελές γραφείο Βιβλιοθηκών 

β) Αυτοτελές γραφείο Πολιτισμού-Παιδείας-Αθλητι- 
σμού-Νεολαίας 

γ) Αυτοτελές γραφείο Πληροφόρησης-Προγραμματι- 
σμού 

δ) Αυτοτελές γραφείο Κοινωνικής Πρόνοιας 


ε) Αυτοτελές γραφείο Ειδικής Υπηρεσίας 
στ) Αυτοτελές γραφείο προγραμμάτων Ε.Ο.Κ.-Προϋπο- 
λογισμού- 

Απολογισμού-Συντονισμού 

ΑΡΘΡΟ 2ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

1. Διοίκηση 

α) Γ ραφείο Δημάρχου 

β) Γραφείο ιδιαίτερου γραμματέα Δημάρχου 
γ) Γ ραφείο Αντιδημάρχων 
δ) Γ ραφείο Γ ενικού Γ ραμματέα 

ε) Γ ραφείο δικηγόρου (Νομικού Συμβούλου) του Δήμου 
στ) Γραφείο Συμβούλων-Συνεργατών Αντιδημάρχων 

2. Διεύθυνση Διοικητικών-Οικονομικών-Τεχνικών Υπη¬ 
ρεσιών 

Α. Τμήμα Διοίκησης 

α) Γ ραφείο Προσωπικού 

β) Γ ραφείο Δημοτικού Συμβουλίου 

γ) Γ ραφείο Πρωτοκόλλου-Αρχείου-Διεκπεραίωσης 

δ) Γ ραφείο Αστικοδημοτικής Κατάστασης 

ε) Γ ραφείο Κλητήρων 

στ) Γραφείο Καθαριότητας κτιρίων 

Β. Τμήμα Οικονομικό 

α) Γραφείο Δημοτικών Προσόδων-Δημοτικής Περιου¬ 
σίας 

β) Γ ραφείο Προμηθειών-Αποθήκης 
γ) Γ ραφείο Λογιστικού-Μισθοδοσίας 
Γ. Τμήμα ΤαμειακήςΥπηρεσίας 
α) Γ ραφείο Ταμειακού και διαχείρισης 
β) Γ ραφείο Εσόδων-Εξόδων 
γ) Γ ραφείο Εισπράκτορα 

Δ. Τμήμα Τεχνικής Υπηρεσίας (Έργων και Μελετών) 
α) Γραφείο κτιριακών και διαμορφώσεων (εσωτερικών 
και εξωτερικών χώρων) 
β) Γ ραφείο σχεδίου πόλης 
γ) Γ ραφείο Πολεοδομίας 
γΐ) Έκδοση οικοδομικών αδειών 
γ2) Τομέας αστυνόμευσης κατασκευών 
γ3) Πολεοδομικές μελέτες 
γ4) Τοπογραφικές απαλλοτριώσεις κ.λ.π. 
δ) Γραφείο οδοποιίας και κυκλοφοριακού 
ε) Γ ραφείο κτιριακών συντηρήσεων 
στ) Γραφείο πρασίνου και φυσικού περιβάλλοντος 

ζ) Γραφείο Ηλεκτρομηχανολογικής υποστήριξης 

η) Γ ραφείο Γ ραμματείας 

Ε. Τμήμα Καθαριότητας 

α) Γ ραφείο καθαριότητας του Δήμου 

β) Γ ραφείο συντηρήσεων 

ΣΤ. Τμήμα κίνησης-συντήρησης οχημάτων 

α) Γ ραφείο κίνησης 

β) Γ ραφείο συντήρησης οχημάτων 

ΑΡΘΡΟ 3ο 

ΟΡΓΑΝΙΚΗ ΣΥΝΘΕΣΗ ΤΟΥ ΠΡΟΣΩΠΙΚΟΥ 
ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 
Α. ΕΙΔΙΚΕΣ ΘΕΣΕΙΣ (άρθρα 241 και 245 του Ν. 1188/81, 
67παρ.4τουΝ. 1416/84/26παρ.3,4,5τουΝ. 1832/89,του 
Ν. 2218/94, του Ν. 2130/93) 
α) Μία (1) θέση Γενικού Γραμματέα 
β) Μία (1) θέση Δικηγόρου (Νομικού Συμβούλου) 
γ) Τρεις (3) θέσεις Συμβούλων-Συνεργατών Αντιδημάρ- 
χων 

δ) Μία (1) θέση μετακλητού ιδιαίτερου γραμματέα Δη¬ 
μάρχου. 

Β. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
ΔΙΟΙΚΗΤΙΚΟ ΠΡΟΣΩΠΙΚΟ 
α) Κατηγορία ΠΕ 

1) Κλάδος ΠΕ 1 Διοικητικού 
Εννέα (9) θέσεις με βαθμούς Δ - Α 

2) Κλάδος ΠΕ 2 Εφόρων Βιβλιοθηκών 
Μία (1) θέση με βαθμούς Δ-Α 

β) Κατηγορία ΤΕ 

1) Κλάδος ΤΕ 1 Βιβλιοθηκονόμων 
Τέσσερις (4) θέσεις με βαθμούς Δ - Α 

2) Κλάδος ΤΕ 2 Κοινωνικών Λειτουργών 
Μία (1) θέση με βαθμούς Δ - Α 

3) Κλάδος ΤΕ 17 Διοικητικού Λογιστικού 
Μία (1) θέση με βαθμούς Δ - Α 

γ) Κατηγορία ΔΕ 

1) Κλάδος ΔΕ 1 Διοικητικού 
Είκοσι (20) θέσεις με βαθμούς Δ - Α 

2) Κλάδος ΔΕ 2 Εποπτών Καθαριότητας 
Δύο (2) θέσεις με βαθμούς Δ - Α 

3) Κλάδος ΔΕ 14 Ελεγκτών Εσόδων-Εξόδων Ο.Τ.Α. 

Μία (1) θέση με βαθμούς Δ - Α 

4) Κλάδος ΔΕ 15 Εισπρακτόρων 
Μία (1) θέση με βαθμούς Δ - Α 

5) Κλάδος ΔΕ 3 Τηλεφωνητών 
Μία (1) θέση με βαθμούςΔ-Α 
δ) Κατηγορία ΥΕ 

1) Κλάδος ΥΕ 1 Κλητήρων- Θυρωρών-Γενικών Καθηκό¬ 
ντων 

Τρεις (3) θέσεις με βαθμούς Ε - Β 

ΤΕΧΝΙΚΟ ΠΡΟΣΩΠΙΚΟ 
α) Κατηγορία ΠΕ 

1) Κλάδος ΠΕ 3 Πολιτικών Μηχανικών 
Τρεις (3) θέσεις με βαθμούς Δ - Α 

2) Κλάδος ΠΕ 4 Αρχιτεκτόνων Μηχανικών 
Τ ρεις (3) θέσεις με βαθμούς Δ - Α 

3) Κλάδος ΠΕ 5 Μηχανολόγων Μηχανικών, Ηλεκτρολό¬ 
γων Μηχανικών, Μηχανολόγων-Ηλεκτρολόγων Μηχανι¬ 
κών 

Μία (1) θέση με βαθμούς Δ - Α 

4) Κλάδος ΠΕ 11 Πληροφορικής 
Μία (1) θέση με βαθμούς Δ - Α 


5) Κλάδος ΠΕ 6 Τοπογράφων 
Μία (1) θέση με βαθμούς Δ - Α 
β) Κατηγορία ΤΕ 

1) Κλάδος ΤΕ 3 Τεχνολόγων Πολιτικών Μηχανικών 
Τ ρεις (3) θέσεις με βαθμούς Δ - Α 

2) Κλάδος ΤΕ 4 Τεχνολόγων Μηχανολόγων, Ηλεκτρο¬ 
λόγων Μηχανικών 

Τρεις (3) θέσεις με βαθμούς Δ - Α 
γ) Κατηγορία ΔΕ 

1) Κλάδος ΔΕ 5 Δομικών Έργων 
Τέσσερις (4) θέσεις με βαθμούς Δ - Α 

2) Κλάδος ΔΕ 6 Σχεδιαστών 
Μία (1) θέση με βαθμούςΔ-Α 

3) Κλάδος ΔΕ 24 Ηλεκτρολόγων 
Πέντε (5) θέσεις με βαθμούς Δ - Α 

4) Κλάδος ΔΕ 26 Μηχανοτεχνιτών Αυτοκινήτων 
Δύο (2) θέσεις με βαθμούς Δ - Α 

5) Κλάδος ΔΕ 27 Ηλεκτροτεχνιτών Αυτοκινήτων 
Μία (1) θέση με βαθμούς Δ - Α 

6) Κλάδος ΔΕ 28 χειριστών μηχανημάτων 
Μία (1) θέση με βαθμούς Δ - Α 

7) Κλάδος ΔΕ 29 οδηγών αυτοκινήτων 
Δεκαεπτά (17) θέσεις με βαθμούς Δ - Α 

8) Κλάδος ΔΕ 30 Τεχνιτών 
Εικοσιένα (21) θέσεις με βαθμούς Δ - Α 

9) Κλάδος Δε 38 Προσωπικού Η/Υ - Χειριστών Η./Υ 
Μία (1) θέση με βαθμούς Δ - Α 

10) Κλάδος ΔΕ 29 Οδηγών αυτοκινήτων 

Δύο (2) θέσεις οδηγού για τις διοικητικές υπηρεσίες με 
βαθμούς 
Δ-Α 

ΥΓΕΙΟΝΟΜΙΚΟ ΠΡΟΣΩΠΙΚΟ 
α) Κατηγορία ΠΕ 

1) Κλάδος ΠΕ 15 Ιατρών Ειδικοτήτων 
Μία (1) θέση (παθολόγου ή γενικού ιατρού) με βαθμούς 
Δ-Α 

ΓΕΩΠΟΝΙΚΟ ΠΡΟΣΩΠΙΚΟ 
α) Κατηγορία ΠΕ 
1) Κλάδος ΠΕ 9 Γεωπόνων 
Μία (1) θέση με βαθμούς Δ - Α 
β) Κατηγορία ΤΕ 

1) Κλάδος ΤΕ 13 Τεχνολόγων Γεωπονίας 
Μία (1) θέση με βαθμούς Δ - Α 
γ) Κατηγορία ΔΕ 

1) Κλάδος ΔΕ 35 Δενδροανθοκηπουρών 
Εννέα (9) θέσεις με βαθμούς Δ - Α 

ΕΚΠΑΙΔΕΥΤΙΚΟ ΠΡΟΣΩΠΙΚΟ 
α) Κατηγορία ΠΕ 

1) Κλάδος ΠΕ 10 Καθηγητών (Φυσικής Αγωγής) 

Δύο (2) θέσεις με βαθμούς Δ - Α 

ΤΕΧΝΙΚΟ-ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩΠΙ¬ 
ΚΟ 

α) Κατηγορία ΥΕ 

1) Κλάδος ΥΕ 14 βοηθητικού προσωπικού 
Μία (1) θέση με βαθμούς Ε - Β 

2) Κλάδος ΥΕ 16 εργατών γενικά 

Πενήντα πέντε (55) θέσεις εργατών καθαριότητας με 
βαθμούς Ε - Β 

Δεκαεπτά (17) θέσεις εργατών κήπων με βαθμούς Ε - Β 
Τέσσερις (4) θέσεις εργατών φυλάκων με βαθμούς Ε - Β 
Δέκα (10) θέσεις εργατών Οικοδομών με βαθμούς Ε ·■ Β 

Δύο (2) θέσεις εργατών αποθήκης με βαθμούς Ε - Β 
Τέσσερις (4) θέσεις καθαριστριών με βαθμούς Ε - Β 

ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 
α) Κατηγορία ΔΕ 

1) Κλάδος ΔΕ 23 Ειδικού Προσωπικού 
Οκτώ (8) θέσεις με βαθμούς Δ - Α 

Γ. ΘΕΣΕΙΣ ΠΡΟΣΩΠΟΠΑΓΕΙΣ (ΠΡΟΣΩΡΙΝΕΣ) ΠΟΥ ΚΑ- 
ΤΕΧΟΝΤΑΙ 

α. Βάσει του Ν. 1476/84 

Μία (1) θέση Κλάδου ΤΕ 3 Τεχνολόγων Πολιτικών Μη¬ 
χανικών 

Δύο (2) θέσεις Κλάδου ΔΕ 29 Οδηγών αυτοκινήτων 
β. Βάσει της ΔΙΠ1Δ/Φ42/24/11440/31-12-86 κοινής Υ¬ 
πουργικής Απόφασης 

Μία (1) θέση Κλάδου ΠΕ 4 Αρχιτεκτόνων Μηχανικών 
Μία (1) θέση Κλάδου ΔΕ 24 Ηλεκτρολόγων 
Μία (1) θέση Κλάδου Δε 28 Χειριστών Μηχανημάτων 
Πέντε (5) θέσεις Κλάδου ΥΕ 16 Εργατών γενικά, Τρεις 
(3) καθαριότητας, Μία (1) φύλακας, Μία (1) καθαρίστρια, 
γ. Βάσει του Ν. 1874/90 

Μία (1) θέση Κλάδου ΤΕ 4 Τεχνολόγων - Ηλεκτρολόγων 
Μία (1) θέση Κλάδου ΠΕ 11 Πληροφορικής 
Τρεις (3) θέσεις Κλάδου ΥΕ 16 Εργατών, Δύο (2) οικο¬ 
δόμοι, Μία (1) φύλακας 

Δ. ΘΕΣΕΙΣ ΠΡΟΣΩΠΟΠΑΓΕΙΣ (ΠΡΟΣΩΡΙΝΕΣ) ΜΕ 
ΣΧΕΣΗ ΕΡΓΑΣΙΑΣ ΑΟΡΙΣΤΟΥ ΧΡΟΝΟΥ ΠΟΥ ΚΑΤΕΧΟ- 
ΝΤΑΙ 

Μία (1) θέση Διοικητικού υπαλλήλου Κλάδου ΠΕ 1 

Μία (1) θέση Αρχιτέκτονα Μηχανικού 

Μία (1) θέση Δασολόγου 

Μία (1) θέση Τεχνολόγου Πολιτικού Μηχανικού 

Τρεις (3) θέσεις Διοικητικών υπαλλήλων Κλάδου ΔΕ 1 

Μία (1) θέση Εργοδηγού Σχεδιάστριας 

Μία (1) θέση Ηλεκτρολόγου 

Μία (1) θέση Οδηγός αυτοκινήτου 

Μία (1) θέση Οδηγός χειριστής 

Τρεις (3) θέσεις τεχνίτες οικοδόμοι 

Ένδεκα (11) θέσεις εργατών καθαριότητας 

Επτά (7) θέσεις εργατών κήπων 

Μία (1) θέση γυμνάστριας 

Μία (1) θέση παρασκευάστριας 

Ε. ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

1) Μία (1) θέση βιβλιοθηκονόμου 

2) Τρεις (3) θέσεις διοικητικού προσωπικού 

3) Τρεις (3) θέσεις οδηγών αυτοκινήτων 

4) Τρεις (3) θέσεις δενδροανθοκηπουρών 

5) Δέκα (10) θέσεις εργατών καθαριότητας 

6) Έξι (6) θέσεις εργατών κήπων 

7 ) Πέντε (5) θέσεις εργατών οικοδόμων 

ΑΡΘΡΟ 4ο 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Οι Προϊστάμενοι όλωντωνοργανικών μονάδωντου Δή¬ 
μου τοποθετούνται βάσει των διατάξεων του άρθρου 36 
του Ν. 2190/94. Οι κλάδοι των οποίων οι υπάλληλοι κρίνο- 
νται για τις θέσεις Προϊσταμένων ορίζονται ως εξής: 

ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - ΤΕΧΝΙ¬ 
ΚΩΝ ΥΠΗΡΕΣΙΩΝ 

Προϊστάμενος τοποθετείται υπάλληλος κατηγορίας 
ΠΕ, κλάδου ΠΕ 1 Διοικητικού. 

1. Τμήμα Διοίκησης 


Προϊστάμενος τοποθετείται υπάλληλος κατηγορίας 
ΠΕ,ΤΕ, ΔΕ των κλάδων ΠΕ Ι,ΤΕ 17, ΔΕ 1. 

2. Τμήμα Οικονομικό 

Προϊστάμενος τοποθετείται υπάλληλος κατηγορίας 
ΠΕ, ΤΕ, ΔΕ των κλάδων Π Ε Ι,ΤΕ 17,ΔΕ 1. 

3. Τμήμα Ταμειακής Υπηρεσίας 

Προϊστάμενος τοποθετείται υπάλληλος κατηγορίας 
ΠΕ, ΤΕ, ΔΕ των κλάδων ΠΕ Ι,ΤΕ 17, ΔΕ 1. 

4. Τμήμα Τεχνικής Υπηρεσίας (Έργων και Μελετών) 
Προϊστάμενος τοποθετείται υπάλληλος κατηγορίας 

ΠΕ, των κλάδων που υπηρετούν στο τμήμα. 

5. Τμήμα καθαριότητας 

Προϊστάμενος τοποθετείται υπάλληλος κατηγορίας 
ΔΕ, κλάδου ΔΕ 2 Εποπτών. 

6. Τμήμα Κίνησης-Συντήρησης Οχημάτων 
Προϊστάμενος τοποθετείται υπάλληλος κατηγορίας 

ΔΕ, κλάδου ΔΕ 2 Εποπτών. 

Για τα αυτοτελή γραφεία θα οριστούν υπεύθυνοι με α¬ 
πόφαση του υπηρεσιακού συμβουλίου, στον οποίο υπά¬ 
γονται. 

ΑΡΘΡΟ 5ο 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 
Οι αρμοδιότητες και τα αντικείμενα κάθε υπηρεσιακής 
μονάδας καθορίζονται ως εξής: 

1. ΔΙΟΙΚΗΣΗ 

α) Γ ραμματεία Γ ραφείου Δημάρχου: 

Διεξαγωγή κάθε υπηρεσίας που αναθέτει ο Δήμαρχος. 
Αλληλογραφία Δημάρχου με φορείς και υπηρεσίες, α¬ 
ποστολή προσκλήσεων, τηλεγραφημάτων, ευχετηρίων 
και τήρηση του σχετικού αρχείου. 

Τήρηση εθιμοτυπικής κατάστασης (μηχανογράφηση). 
Ενημέρωση των Δημοτών, του Κοινού γενικότερα, για 
τις ενέργειες της Δημοτικής Αρχής και γενικά προβολή 
δραστηριοτήτων του Δήμου. 

Αποστολή προς τα Μ.Μ.Ε. πληροφοριακού και ενημε¬ 
ρωτικού υλικού που εκδίδει ο Δήμος. 

Ενέργειες για τις μεταβάσεις του Δημάρχου, των Αντι- 
δημάρχων και των Δημοτικών Συμβούλων στο εξωτερικό 
και εσωτερικό. 

Τήρηση αρχείου αποδελτίωσης τύπου και αρχειοθέτη¬ 
ση δημοσιευμάτωνπου ενδιαφέρουντο Δήμαρχο, τον Δή¬ 
μο και γενικότερα τους Ο.Τ.Α. 

Συγκέντρωση φωτογραφικού υλικού από εκδηλώσεις 
του Δήμου. 

Τήρηση αρχείου. 

Υποδοχή των δημοτών και κατοίκων του Δήμου, ενημέ¬ 
ρωση και διευκόλυνσή τους για την επίλυση τυχόν προ¬ 
βλημάτων ή υποθέσεων με τον Δήμο ή άλλους φορείς 
Οργάνωση επίσημων τελετών, δεξιώσεων, επετειακων 
εκδηλώσεων. 

Χειρισμός της διαδικασίας αδελφοποίησης του Δήμου, 
φροντίδα για την ανάπτυξη καλών σχέσεων με αδελφο- 
ποιημένες πόλεις στα πλαίσια του πρωτοκόλλου αδελ¬ 
φοποίησης. (Σε συνεργασία με το 
τμήμα πολιτισμού οργάνωση ανταλλαγής νέων αθλητι¬ 
κών και πα?νΐτιστικών τμημάτων). 

Ενημερώνεται από όλες τις υπηρεσίες του Δήμου για ό¬ 
λες τις προς τα έξω εκδηλώσεις. 
β) Γ ραφείο Αντιδημάρχων: 

Διεξάγει κάθε υπηρεσία, ανάλογα με τις αρμοδιότητες 
που τους εκχωρεί ο Δήμαρχος, 
γ) Γ ραφείο Γενικού Γ ραμματέα: 

Ασκεί γενική εποπτεία και έλεγχο σε όλες τις υπηρεσίες 
του Δήμου, τη λειτουργία των οποίων συντονίζει. 

Για την πρόσληψη του Γενικού Γραμματέα εφαρμόζο¬ 
νται οι διατάξεις του άρθρου 64 του Ν. 1416/84. 

δ) Γραφείο Δικηγόρου (Νομικού Συμβούλου): 

Ο επί μηνιαία αντιμισθία δικηγόρος υποχρεούται σε πα¬ 
ροχή υπηρεσιών στο κατάστημα του Δήμου τις εργάσιμες 
ημέρες και ώρες, εφόσον δεν υπάρχει ανάγκη παράστα¬ 
σης για υποθέσεις του στα δικαστήρια ή διοικητικές αρχές. 

Γνωμοδοτεί για νομικά θέματα στις υπηρεσίες ή τα 
Ν.Π.Δ.Δ. του Δήμου, καθώς και για τη νομιμότητα προτει- 
νόμενων σχεδίων αποφάσεων του Δ.Σ. ή άλλων οργάνων 
του Δήμου και ακολουθητέων διαδικασιών. 

Επεξεργάζεται τις συμβάσεις ή τα συμβόλαια που συ¬ 
νάπτει ο Δήμος. 

ε) Γ ραφείο Συμβούλων - Συνεργατών Αντιδημάρχων 

Θα παρέχουν συμβουλές και θα διατυπώνουν εξειδι- 
κευμένες γνώμες για το συγκεκριμένο τομέα δραστηριο¬ 
τήτων του Δήμου τον οποίο θα οριστούν να εξυπηρετή¬ 
σουν. 

Γ ια την πρόσληψη των Συμβούλων και των Συνεργατών 
εφαρμόζονται οι διατάξεις του άρθρου 67 του Ν. 1416/84. 

ΔΙΕΥΘΥΝΣΗ ΔΙΟΙΚΗΤΙΚΩΝ- ΟΙΚΟΝΟΜΙΚΩΝ- ΤΑΜΕΙΑ¬ 
ΚΩΝ-ΚΑΘΑΡΙΟΤΗΤΑΣ-ΚΙΝΗΣΗΣ ΣΥΝΤΗΡΗΣΗΣ ΟΧΗΜΑ¬ 
ΤΩΝ ΚΑΙ ΤΕΧΝΙΚΩΝ ΥΠΗΡΕΣΙΩΝ 

Α. ΤΜΗΜΑ ΔΙΟΙΚΗΣΗΣ 

1) Γραφείο προσωπικού 

Τηρεί μητρώο και ατομικούς φακέλλους για όλο το προ¬ 
σωπικό του Δήμου με οποιαδήποτε σχέση εργασίας. 

Εφαρμόζειτις νόμιμες διαδικασίες γιαπροσλήψεις, διο¬ 
ρισμούς, απολύσεις, υπηρεσιακές και μισθολογικές με¬ 
ταβολές προαγωγές μετατάξεις κ.λ.π., χορήγηση αδειών, 
πειθαρχικό έλεγχο, συνταξιοδότηση. 

Καταρτίζει τα σχέδια του Οργανισμού Εσωτερικής Υπη¬ 
ρεσίας. 

Μελετά την εφαρμογή νόμων, συλλογικών συμβάσεων 
εργασίας και Υπουργικών αποφάσεων κ.λ.π. 

2) Γραφείο Δημοτικού Συμβουλίου, Δημαρχιακής Επι¬ 
τροπής και Συνοικιακών Συμβουλίων 

Διεκπεραιώνει τη διαδικασία συνεδριάσεων του Δημο¬ 
τικού Συμβουλίου και Δημαρχιακής Επιτροπής (συγκέ¬ 
ντρωση θεμάτων, κατάρτιση ημερήσιας διάταξης, κοινο¬ 
ποίησή της). 

Τηρεί τα πρακτικά των συνεδριάσεων του Δημοτικού 
Συμβουλίου και τα καταχωρεί σε ειδικό βιβλίο, καθώς και 
της Δημαρχιακής Επιτροπής. 

Συντάσσει τις αποφάσεις του Δημοτικού Συμβουλίου 
και της Δημαρχιακής Επιτροπής και φροντίζει για την υ¬ 
ποβολή αντιγράφων στη Νομαρχία και σε κάθε άλλη υπη¬ 
ρεσία, πρόσωπο ή Αρχή, ο νόμος ορίζει. 

Διαβιβάζει στις επιτροπές του Δήμου τα θέματα που 
τους αναθέτει για μελέτη το Δημοτικό Συμβούλιο. 

Τηρεί ευρετήριο αποφάσεων του Δ.Σ. και της Δ.Ε. και 
των εγκριτικών τους. 

Διεκπεραιώνει εργασίες γραμματειακής υποστήριξης 
των Συνοικιακών Συμβουλίων κάθε φορά που του ανατί¬ 
θενται από τα αρμόδια όργανα του Δήμου. 

3) Γ ραφείο Πρωτοκόλλου-Αρχείου-Διεκπεραίωσης 

Τηρεί το Γενικό Πρωτόκολλο του Δήμου καθώς και τα 

σχετικά βιβλία. 

Διεκπεραιώνει όλα τα έγγραφα του Δήμου και γενικά 
την αλληλογραφία. 


Τηρεί το αρχείο όλων των υπηρεσιών καθώς και το αρ¬ 
χείο της Εφημερίδας της Κυβέρνησης. 

Φροντίζει για την επίδοση και τοιχοκόλληση εγγράφων. 

Πραγματοποιεί την δακτυλογράφηση κάθε είδους απο¬ 
φάσεων και εγγράφωντης Διεύθυνσης Διοικητικών-Οικο- 
νομικών υπηρεσιών. 

Επιμελείται της τηλεφωνικής επικοινωνίας των υπηρε¬ 
σιών του Δήμου. 

4) Γ ραφείο Αστικοδημοτικής κατάστασης 

Ασχολείται με την τήρηση των Δημοτολογίων και την ε¬ 
νημέρωσή τους για κάθε μεταβολή εφαρμόζοντας ότι 
προσδιορίζει η Νομοθεσία για τα Δημοτολόγια (εγγρα¬ 
φές, διαγραφές κ.τ.λ.). 

Διεκπεραιώνει τις διαδικασίες μεταδημοτεύσεων, πα¬ 
ραλαβής δικαιολογητικών για έκδοση βιβλιαρίων και πα¬ 
ράδοσή τους. 

Συντάσσει κάθε χρόνο το Μητρώο Αρρένων όπως επί¬ 
σης και τους Στρατολογικούς πίνακες, τα ενημερώνει κα 
ενεργεί κάθε σχετική μεταβολή. 

Κάνει τις εγγραφές αδήλωτων ή αλλοδαπών που παίρ¬ 
νουν την Ελληνική Ιθαγένεια, τις διαγραφές λόγω θανά¬ 
του, τις διορθώσεις κυρίων ονομάτων κ.τ.λ. 

Συντάσσει τις Ληξιαρχικές Πράξεις γεννήσεως, γάμου 
και θανάτου. 

Τηρεί τα ληξιαρχικά βιβλία (γεννήσεων, γάμων, θανά¬ 
των, εκθέσεων) και καταχωρεί σε αυτά τα σχετικά ληξιαρ¬ 
χικά γεγονότα. 

Τηρεί τα βοηθητικά ληξιαρχικά βιβλία, δηλαδή του 
Πρωτοκόλλου και τα ευρετήρια. 

Ασχολείται με θέματα σχετικά με τους Πολιτικούς Γά- 
μους. 

5) Γ ραφείο καθαριότητας κτιρίων 

Φροντίζει για την καθαριότητα του κτιρίου του Δημαρ¬ 
χείου και των άλλων χώρων που χρησιμοποιούνται για τις 
δραστηριότητες του Δήμου. 

Β. ΤΜΗΜΑ ΟΙΚΟΝΟΜΙΚΟ 

1) Γραφείο Δημοτικών Προσόδων-Δημοτικής Περιου¬ 
σίας 

Εκτελεί κάθε εργασία που αφορά την κατάργηση, την 
αύξηση ή την μείωση των δημοτικών φόρων, τελών και δι¬ 
καιωμάτων. Βεβαιώνει τα έσοδα από φόρους, τέλη και δι¬ 
καιώματα και αποστέλλει τους βεβαιωτικούς καταλόγους 
στο ταμείο του Δήμου. 

Παρακολουθεί την πορεία του Προϋπολογισμού, όσον 
αφορά τα έσοδα και ενημερώνεται για τη νομοθεσία τη 
σχετική με τη φορολογία και γενικά τα δημοτικά έσοδα. 

Διεκπεραιώνει τις εργασίες που απαιτούνται για τη ν σύ¬ 
ναψη δανείων, διοικητική επίλυση φορολογικών διαφο¬ 
ρών από τις αρμόδιες φορολογικές επιτροπές. 

Επιμελείται των νομίμων διαδικασιών της εκμίσθωσης ή 
εκποίησης της κινητής και ακίνητης περιουσίας του Δή¬ 
μου. 

2) Γ ραφείο Προμηθειών-Αποθήκης 

Ενεργεί τις προμήθειες όλων των υλικών που είναι ανα¬ 
γκαία στις υπηρεσίες του Δήμου. 

Παραλαμβάνει, αποθηκεύει, καταγράφει καιπαραδίδει 
στις υπηρεσίες τα υλικά, συντάσσοντας σχετικό αποδει¬ 
κτικό. Τηρεί βιβλία επίπλων, σκευών, οργάνων, εργαλείων 
λοιπών αναλώσιμων υλικών. Εισηγείται την εκποίηση ή 
καταστροφή άχρηστων υλικών. 

3) Γραφείο Λογιστικού (εντολής δαπανών-μισθοδο- 
σίας) 

Διεκπεραιώνει τις διαδικασίες εκκαθάρισης δαπανών 
και έκδοσης των σχετικών χρηματικών ενταλμάτων μετά 
από έλεγχο της νομιμότητας των δικαιολογητικών και των 
παραστατικών στοιχείων κάθε δαπάνης. 

Συντάσσει τις μισθολογικές καταστάσεις όλου του προ¬ 
σωπικού του Δήμου και φροντίζει για την ασφάλισή του 
(αγορά και επικόλληση ενσήμων κ.τ.λ.). Τηρεί τα σχετικά 
βιβλία. 

Γ. ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 

1) Γραφείο Ταμειακού και διαχείρισης 

Έχει την ευθύνη για την περιουσία του Δήμου σε με¬ 
τρητά χρεώγραφα και κινητή περιουσία. Τηρείτο υπό του 
νόμου προβλεπόμενα λογιστικά και ταμειακά βιβλία και 
εκδίδει τα σχετικά αποδεικτικά παραλαβής και βεβαιώ- 
σεις.Τηρεί μισθολογικά μητρώα των υπαλλήλων του Δή¬ 
μου. Ενεργεί την πίστωση οφειλετών στους χρηματικούς 
καταλόγους. Παραλαμβάνει και διαφυλάσσει τα εξο¬ 
φλούμενα χρηματικά εντάλματα. 

Προσδιορίζει έγγραφα στους εισπράκτορες τα ανατι¬ 
θέμενα σε αυτούς προς είσπραξη έσοδα και της προθε¬ 
σμίας είσπραξης. 

Λογοδοτεί για θέματά του στο Ελεγκτικό Συνέδριο. 

2) Γ ραφείο Εσόδων-Εξόδων 

Ενεργεί τον έλεγχο των εκδιδομένων χρηματικών ε¬ 
νταλμάτων για τη νομότυπη εξόφλησή τους. Συντάσσειτο 
δελτίο εισπράξεων και εξόδων. Τηρεί τα σχετικά βιβλία. Ε¬ 
νεργεί για τις καταθέσεις και αναλήψεις χρημάτων σε 
Τράπεζες. 

Φροντίζει για την έγκαιρη αγορά των ενσήμων του I. Κ. Α. 
για το προσωπικό που υπάγεται σε αυτό και την επικόλ¬ 
λησή τους στα ασφαλιστικά βιβλιάρια. 

Εισηγείται την πειθαρχική δίωξη των οργάνων που έδει¬ 
ξαν αμέλεια και έλλειψη ζήλου για την έγκαιρη είσπραξη 
των βεβαιωθέντων εσόδων. Τηρεί ατομικούς φακέλλους 
των φορολογουμένων. 

3) Γ ραφείο εισπράκτορα 

Φροντίζει για την είσπραξη των βεβαιωθέντων. Συντάσ¬ 
σει ημερήσια κατάσταση εισπραχθέντων. 

Δ. ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ (ΕΡΓΩΝ ΚΑΙ ΜΕΛΕ¬ 
ΤΩΝ) 

1) Γ ραφείο κτιριακών και διαμορφώσεων 
Το αντικείμενο του γραφείου είναι: 

1. Συντάσσει τις μελέτες για κάθε κτιριακό έργο ή έργο 
διαμόρφωσης που εκτελείται στο Δήμο είτε με αυτεπι¬ 
στασία είτε με εργολαβία. Δηλαδή Αρχιτεκτονικές, Στατι¬ 
κές και Οικονομοτεχνικές μελέτες για έργα κτιριακά-εξω- 
ραϊστικά-καλλιτεχνικά. 

2. Διεξάγει τις δημοπρασίες για την ανάθεση έργων και 
διεπεραιώνει όλες τις διαδικασίες μέχρι να υπογράφει το 
συμφωνητικό ανάθεσης. 

3. Επιβλέπει τα έργα σύμφωνα με τις ισχύουσες διατά¬ 
ξεις. , ^ , 

4. Φροντίζει για την έκδοση των οικοδομικών άδειων για 
τα δημοτικά κτίρια και διατηρεί επαφή με την πολεοδομία 
και τις άλλες σχετικές υπηρεσίες. 

5. Εισηγείται τη συγκρότηση επιτροπών παραλαβής έρ¬ 
γων. 

2) Γ ραφείο σχεδίου πόλης 

1. Συντάσσει τοπογραφικά διαγράμματα του Δήμου και 
εκδίδει τα υψομετρικά σημειώματα γιατην έκδοση των οι¬ 
κοδομικών αδειών και τηρεί αρχείο των οικοδομικών α¬ 
δειών που εκδόθηκαν στο Δήμο. 


2. Εφαρμόζει διαδικασίες χαρακτηρισμού και διατήρη¬ 
σης ή κατεδάφισης αυθαίρετων και επικίνδυνων κατα¬ 
σκευών. 

3. Επιμελείται τα διαγράμματα τροποποίησης του Ρυ¬ 
μοτομικού Σχεδίου και παρακολουθεί τις Πολεοδομικές 
μελέτες που συντάσσονται από άλλους φορείς και αφο¬ 
ρούν το Δήμο. 

4. Μεριμνά για έρευνα-καταγραφή-προστασία της Δη¬ 
μοτικής περιουσίας. Διατηρεί και ενημερώνει τους σχετι¬ 
κούς χάρτες. 

5. Μεριμνά για την τήρηση και ενημέρωση του Οψομε- 
τρικού δικτύου του Δήμου. 

6. Εφαρμόζει την ισχύουσα ρυμοτομία. 

7. Διατηρεί αρχείο Τοπογραφικών μελετών, χαρτών και 
υποβάθρων καθώς και Αρχείο Διαταγμάτων. 

8. Μεριμνά για τις πράξεις εφαρμογής των Πολεοδομι- 
κών μελετών. 

9. Έχει την ευθύνη για την φύλαξη και συντήήηση των 
Τοπογραφικών οργάνων του Δήμου. 

10. Παρακολουθεί και προωθεί τις απαλλοτριώσεις κά¬ 
θε μορφής υπέρ του Δήμου. 

11. Εκτελεί τις πράξεις τακτοποίησης και αναλογισμού 
και κάθε φύσης διαγράμματα που ενδιαφέρουν ή αφο¬ 
ρούν τον Δήμο. 

3) Γ ραφείο Πολεοδομίας 

Εκδίδει τις οικοδομικές άδειες μετά από έλεγχο των 
στοιχείων του φακέλλου. Ελέγχει τις άδειες για τη λει- 
τουργίατων καταστημάτων. Προωθεί τη διαδικασία μετα¬ 
φοράς του συντελεστή δόμησης. Γνωμοδοτεί πάνω σε 
θέματα εφαρμογής του εκάστοτε ισχύοντα Γ.Ο.Κ. 

Εξετάζει τις καταγγελίες για στατικώς επικίνδυνα κτί- 
σματα, διενεργεί αυτοψίες και συντάσσει τις σχετικές εκ¬ 
θέσεις. Εξετάζει καταγγελίες για αυθαίρετα κτίσματα, 
διενεργεί αυτοψίες, δέχεται ενστάσεις τις οποίες παρα¬ 
πέμπει στην αρμόδια επιτροπή. Επιβάλλει πρόστιμα για 
αυθαίρετες κατασκευές και εισηγείται ανάλογα στο 
Σ.Χ.Ο.Π. του νόμου. 

Κινεί τη διαδικασία νομιμοποίησης αυθαιρέτων κτισμά- 
των. 

Παραλαμβάνει τις οικοδομές με την τελική αυτοψία. 
Προβαίνει στην κατεδάφιση των αυθαίρετων κτισμάτων 
με κατάλληλο συνεργείο του Δήμου. 

Ελέγχει την εφαρμογή του Γ.Π.Σ. Αμπελοκήπων και 
προωθείτις διαδικασίες γιατηντροποποίησήτου. Κινεί τη 
διαδικασία αναστολής οικοδομικών αδειών και εργασιών 
καθώς και της τροποποποίησης του εγκεκριμένου ρυμο¬ 
τομικού σχεδίου του Δήμου. 

Συντάσσει και επιβλέπει όλες τις πολεοδομικές μελέτες 
του Δήμου. 

Ελέγχει τα τοπογραφικά διαγράμματα και τους όρους 
δόμησης των οικοδομικών αδειών. Συντάσσει τις πράξεις 
τακτοποίησης και αναλογισμού οικοπέδων. Κινεί τη διαδι¬ 
κασία αναγκαστικών απαλλοτριώσεων. Τηρεί το αρχείο 
των χαρτών, των διαταγμάτων και κάθε διαγράμματος 
που σχετίζεται με τους εκάστοτε ισχύοντες όρους δόμη¬ 
σης στο Δήμο. Καταρτίζει και ενημερώνει το Δημοτικό 
Κτηματολόγιο και κάθε Κτηματολογικό διάγραμμαπου α¬ 
παιτείται. 

Μεριμνά για την έρευνα, καταγραφή και προστασία της 
δημοτικής γης. Συντάσσει και επιβλέπει όλες τις τοπο- 
γραφικές μελέτες. 

Εκδίδει τα υψομετρικά σημειώματα. Έχει την ευθύνη 
της τήρησης και ενημέρωσης του υψομετρικού δικτύου. 

Εφαρμόζει την ισχύουσα ρυμοτομία για την χάραξη του 
οδικού δημοτικού δικτύου. Έχει την ευθύνη φύλαξης και 
συντήρησης τωντοπογραφικών οργάνωντου Δήμου. 

4) Γραφείο Οδοποίίας-Κυκλοφοριακού 

1. Συντάσσειτις μελέτες για κάθε έργο οδοποιίας που ε- 
κτελείται στο Δήμο με αυτεπιστασία ή με εργολαβία. 

2. Διεξάγει τις δημοπρασίες για την ανάθεση των παρα¬ 
πάνω έργων και διεκπεραιώνει όλες τις διαδικασίες μέχρι 
να υπογράφει το συμφωνητικό ανάθεσης. 

3. Επιβλέπει τα έργα οδοποιίας και κυκλοφοριακού. 

4. Συντονίζει την εφαρμογή των κυκλοφοριακών μελε¬ 
τών στο Δήμο. 

5. Εισηγείται για τη συγκρότηση επιτροπών παραλαβής 
έργων. 

6. Μεριμνά για την κατασκευή και συντήρηση του οδι¬ 
κού δικτύου του Δήμου. 

7. Εκδίδει τις άδειες εκσκαφής για την εκτέλεση έργων 
από τρίτους στα πεζοδρόμια και στα καταστρώματα των 
οδών του Δήμου, επιβλέπει τις εργασίες αυτές, μεριμνά 
για την ορθή αποκατάσταση των φθορών και εισηγείται 
την λήψη των επιβαλλόμενων μέτρων εναντίον αυτών που 
εκτελούν όχι επιμελώς τις εργασίες αυτές. 

8. Συντάσσει τις καταστάσεις αυτών που οφείλουν ει¬ 
σφορά από κατασκευή κρασπέδων και πεζοδρομίων. 

9. Εκδίδει τις άδειες για την εκτέλεση από τρίτους ερ¬ 
γασιών στις πλατείες, τα πάρκα και τους κοινόχρηστους 
χώρους του Δήμου, χορηγεί τις άδειες για τον υποβιβα¬ 
σμό των κρασπέδων, και της διαμόρφωσης των πεζοδρο¬ 
μίων του Δήμου. 

5) Γραφείο Κτιριακών Συντηρήσεων 

Έχει την ευθύνη της συντήρησης των κτιριακών εγκα¬ 
ταστάσεων του Δήμου και των Δημοτικών χώρων (πάρκα, 
παιδικές χαρές, κ.τ.λ. εκτός πρασίνου) με εργολαβία ή 
αυτεπιστασία. 

Συντάσσει τις σχετικές μελέτες των έργων συντήρησης 
και παρακολουθεί την εκτέλεσή τους. 

Συντάσσει τις ηλεκτρολογικές μελέτες του γραφείου 
κτιριακών και διαμορφώσεων και επιβλέπειτα έργα που ε- 
κτελούνται με αυτές. 

Φροντίζει για την έγκριση κάθε δαπάνης για την συντή¬ 
ρηση των έργων. 

Συντονίζει τη λειτουργία του εργοταξίου αυτεπιστα¬ 
σίας. 

6) Γ ραφείο Πρασίνου και Φυσικού Περιβάλλοντος 

Συντάσσει κάθε μελέτη που έχει σχέση με το πράσινο 

γενικά. 

Επιστατεί και επιβλέπει όλα τα νέα έργα πρασίνου και 
διεκπεραιώνει όλες τις σχετικές διαδικασίες. 

Φροντίζει για την καθαριότητα, συντήρηση, ανανέωση 
πρασίνου κοινοχρήστων χώρων και αποκαθιστά τις φθο¬ 
ρές στο πράσινο του Δήμου. 

Μεριμνά για την φύλαξη των πάρκων. 

Μελετά και εφαρμόζει προγράμματα επίκαιρης φύτευ¬ 
σης δένδρων, σποράς γκαζόν και φυτών, ψεκασμάτων, 
καταπολέμησης ασθενειών, σκαλισμάτων, κλαδεμάτων, 
ποτισμάτων κ.λ.π. 

Συνεργάζεται στενά με τους Δημότες για την ανάπτυξη 
του πρασίνου στην περιοχή. 

Φροντίζει για την οργάνωση φυτωρίου που θα εξυπη¬ 
ρετεί τις ανάγκες του Δήμου σε φυτικά υλικά με προοπτι¬ 
κή να παράγει φυτά για διάθεση στους Δημότες για να 
προωθηθεί η διάδοση του πρασίνου. 

Οργανώνει εκδηλώσεις για την προώθηση του πράσι¬ 


νου (όπως ανθοκομικές εκθέσεις, ομιλίες ενημερωτικές 
κ.λ.π.). 

Ασχολείται με τα περιβαλλοντολογικά προβλήματα του 
Δήμου και προτείνει λύσεις για την αντιμετώπισή τους. 

7) Γραφείο ηλεκτρομηχανολογικής υποστήριξης 

Είναι ο κύριος άξονας τεχνικής υποστήριξης των μηχα¬ 
νημάτων και εγκαταστάσεων της υπηρεσίας και ειδικότε¬ 
ρα: 

Φροντίζει για την συντήρηση του δικτύου ηλεκτροφωτι- 
σμού και σηματοδοτών, την αντικατάσταση λαμπτήρων 
και για την εκτέλεση έργων επέκτασης δικτύου ηλεκτρο- 
φωτισμού απευθείας από το Δήμο. 

Φροντίζει για το πρόγραμμα ωρών φωτισμού των οδών 
και πλατειών, Δημοτικών χώρων κ.λ.π. καθημερινά και τις 
γιορτές. 

Διεκπεραιώνει όλες τις υποθέσεις του Δήμου που σχε¬ 
τίζονται με την ΔΈ Η., τηρείτο αρχείο και τους σχετικούς 
φακέλλους του τομέα αυτού και προγραμματίζεται με την 
Διεύθυνση το πρόγραμμα εργασιών του τομέα. 

Φροντίζει για τον εξοπλισμό του μηχανουργείου με τα 
απαραίτητα εργαλεία και μηχανήματα. 

8) Γ ραφείο Γ ραμματείας 

Διατηρεί βιβλίο μελετών και βιβλίο εκτελέσεως έργων 
της Τεχνικής Υπηρεσίας. 

Διατηρεί αρχείο μελετών και έργων καθώς και Τεχνική 
Βιβλιοθήκη. 

Έχει την ευθύνη να ενημερώνει με κάθε τροποποίηση 
τα τεύχη της «Δομικής Ενημέρωσης» και της νομοθεσίας 
για την εκτέλεση των έργων. 

Παρακολουθεί τη διακίνηση των τευχών των αναλύσε¬ 
ων τιμών (ΑΤΟΕ, ΑΤΕΟ, κ.τ.λ.) και της τιμαριθμικής ανά¬ 
μεσα στους υπαλλήλους. 

Δακτυλογραφεί όλα τα έγγραφα και τις μελέτες της Τε¬ 
χνικής Υπηρεσίας και φροντίζει για την διεκπεραίωσή 
τους. 

Ασχολείται με την παραγωγή αντιγράφων (φωτοαντί¬ 
γραφα, φωτοτυπίες) 

Συγκεντρώνει τα τιμολόγια και τα προωθεί στο αρμόδιο 
γραφείο για την έκδοση των σχετικών χρηματικών ενταλ¬ 
μάτων πληρωμής. 

Ε. ΤΜΗΜΑ ΚΑΘΑΡΙΟΤΗΤΑΣ 

1) Γ ραφείο Καθαριότητας 

Οργανώνει το πρόγραμμα καθαριότητας οδών, πλατει¬ 
ών, πάρκων κ.τ.λ. 

Συντάσσει τις ημερολογιακές καταστάσεις και τις προ¬ 
ωθεί στο Γ ραφείο προσωπικού. 

Μεριμνά για τον εφοδιασμό του προσωπικού με τα α¬ 
παραίτητα εργαλεία. 

Ειδικότερα το γραφείο αυτό φροντίζει για τη συλλογή, 
αποκομιδή και απόρριψη στον ειδικό χώρο των απορριμ¬ 
μάτων των σπιτιών, των κοινοχρήστων χώρων κ.λ.π. 

Ενεργοποιεί το προσωπικό για την αντιμετώπιση εκτά¬ 
κτων περιστατικών (πλημμύρες, πυρκαγιές κ.λ.π.). 

Προβαίνει στο στολισμό και την εκτέλεση έργων κατά 
την οργάνωση τελετών ή άλλων εκδηλώσεων. 

Φροντίζει για την άρτια αισθητική εμφάνιση όλων των 
χώρων που σχετίζονται με το γραφείο αυτό και βρίσκο¬ 
νται σε άμεση επαφή με το πολεοδομικό περιβάλλον. 

2) Γ ραφείο συντηρήσεων 

Φροντίζει την επισκευή των εργαλείων της υπηρεσίας 
καθαριότητας, των κάδων καθώς προγραμματίζει και συ¬ 
νεργάζεται με το αρμόδιο τμήμα , για την προμήθεια υ\ι- 

κών αναλωσίμων και μη, γιατηνλειτουργίατης υπηρεσίας 
του. 

ΣΤ. ΤΜΗΜΑ ΚΙΝΗΣΗΣ-ΣΥΝΤΗΡΗΣΗΣ ΟΧΗΜΑΤΩΝ 

1) Γραφείο κίνησης 

Εκτελεί κάθε υπηρεσία που ανάγεται στην κίνηση των 
αυτοκινήτων και μηχανημάτων του Δήμου. 

Συνεργάζεται με τις υπόλοιπες υπηρεσίες του Δήμου 
για την διάθεση των οχημάτων ανάλογα με τις υπηρεσια¬ 
κές ανάγκες που διαμορφώνονται. 

Ελέγχει την κατανάλωση των καυσίμωντων οχημάτων. 

2) Γραφείο συντήρησης οχημάτων 

Φροντίζει για τις ηλεκτρομηχανολογικές εργασίες των 
αυτοκινήτων, μηχανημάτων και εργαλείων. 

Φροντίζει για την καλή λειτουργία, επισκευή και συντή¬ 
ρηση των αυτοκινήτων, μηχανημάτων και εργαλείων του 
Δήμου. 

Τηρεί μητρώο με στοιχεία συντήρησης και επισκευών 
των οχημάτων. 

Ζ. ΑΥΤΟΤΕΛΗ ΓΡΑΦΕΙΑ 

1) Αυτοτελές Γ ραφείο Βιβλιοθηκών 

Είναι υπεύθυνο για τον προγραμματισμό, τη διεύθυνση, 
την οργάνωση και το συντονισμό λειτουργίας των βιβλιο¬ 
θηκών που ανήκουν σε αυτό. 

Εισηγείται την αναβάθμιση των βιβλιοθηκώντου Δήμου, 
την οργάνωση πολιτιστικών και άλλων εκδηλώσεων, τρό¬ 
πους εξεύρεσης ειδικών πόρων, προσφορών κ.τ.λ. 

Φροντίζει για την προβολή και διαφήμιση των βιβλιοθη¬ 
κών του Δήμου και του έργου τους καθώς και για την δη¬ 
μιουργία πλατύτερου αναγνωστικού κοινού. Συνεργάζε¬ 
ται με Βιβλιοθήκες, Ιδρύματα, Οργανισμούς, Κοινωνικούς 
Φορείς κ.λ.π. που ασχολούνται με το βιβλίο. Παρακολου¬ 
θεί τις νέες εκδόσεις και τις ανάγκες του αναγνωστικού 
κοινού και μεριμνά για τον εμπλουτισμό των συλλογών 
του με πάσης φύσεως έντυπο υλικό, βιβλία, εφημερίδες, 
περιοδικά, αφίσες, χάρτες κ.λ.π. είτε με αγορές είτε με 
δωρεές. 

Φροντίζει για τη συντήρηση, βιβλιοδέτηση και διαφύλα¬ 
ξη των εντύπων των συλλογών του, για απόσυρση φθαρ¬ 
μένου υλικού, για την ενημέρωση των καταλόγων. 

Παρακολουθεί τις συνδρομές σε εφημερίδες και περιο¬ 
δικά και εισηγείται την αγορά νέων τίτλων. Φροντίζει για 
την καταλογογράφηση και ταξινόμηση των νέων τίτλων, 
την ενημέρωση των καταλόγων, τη βιβλιοδέτηση των νέ- 
ωντόμων και τη διενέργεια της σχετικής αλληλογραφίας. 

Μεριμνά για τη μικροφωτογράφιση των ημερήσιων ε¬ 
φημερίδων, των σπάνιων εκδόσεων και πολύτιμου αρχει¬ 
ακού υλικού. Συνεργάζεται με όλες τις βαθμίδες εκπαί¬ 
δευσης και στηρίζει τα προγράμματα σπουδών της μέσα 
στις δυνατότητές του. Φροντίζει για την ανάπτυξη της δα¬ 
νειστικής νίάθο συλλογής. 

Φροντίζει για τη δημιουργία συλλογής δίσκων κασσε- 
τών μουσικής. Υποστηρίζει με ειδικές βιβλιογραφίες και 
ειδικά αρχεία τις υπόλοιπες υπηρεσίες του Δήμου. 

Φροντίζει για τον εκσυγχρονισμό της μορφής της βι¬ 
βλιοθήκης ώστε να λειτουργεί αυτή σαν κέντρο πληρο¬ 
φόρησης. Προβαίνει και αναλαμβάνει πρωτοβουλίες για 
την δημιουργία ή την σύνδεση της βιβλιοθήκης με τοπικά 
δίκτυα πληροφοριών. Εκτελεί όλες τις απαιτούμενες δια¬ 
δικασίες για την σύνδεσή της με εξωτερικές πηγές πλη¬ 
ροφοριών (0313 Β3Πΐ<5). 

Φροντίζει για την προμήθεια και διαφύλαξη μαγνητικών 
μέσων αποθήκευσης πληροφοριών (οοπιρβοί άίεΙή κ.λ.π. 


2) Αυτοτελές Γ ραφείο Πολιτισμού - Παιδείας - Αθλητι¬ 
σμού - Νεολαίας 

Είναι υπεύθυνο για την οργάνωση και τον προγραμμα¬ 
τισμό όλων των πολιτιστικών και καλλιτεχνικών εκδηλώ- 
σεωντου Δήμου και φροντίζει για την σωστή παρουσίασή 
τους. 

Συνεργάζεται με πολιτιστικούς φορείς της περιοχής για 
την από κοινού πραγματοποίηση πολιτιστικών εκδηλώσε¬ 
ων. 

Ασχολείται με θέματα σύστασης και λειτουργίας των 
Σχολικών Επιτροπών. Παρέχει γραμματειακή υποστήριξη 
στη Δημοτική Επιτροπή Παιδείας. Συνεργάζεται με την 
Τεχνική Υπηρεσία του Δήμου για την αντιμετώπιση προ¬ 
βλημάτων σχολικής στέγης, καθώς επίσης και με τους δι¬ 
δάσκοντες για την ομαλή λειτουργία των σχολείων του 
Δήμου. 

Παρακολουθεί γενικά τα εκπαιδευτικά ζητήματα και υ¬ 
ποβάλλει προτάσεις και εισηγήσεις στο Δημοτικό Συμ¬ 
βούλιο και στα αρμόδια όργανα της πολιτείας. 

Είναι υπεύθυνο για την οργάνωση και τον προγραμμα¬ 
τισμό όλωντων αθλητικών δραστηριοτήτων του Δήμου. 

Έχει επαφές με τους αθλητικούς φορείς του Δήμου και 
παρέχει υποστήριξη στις διεκδικήσεις του Δήμου που έ¬ 
χουν σχέση με τον αθλητισμό. 

Ασχολείται με θέματα σχετικά με την οργάνωση και υ¬ 
λοποίηση προγραμμάτων εκπαιδευτικού ή πολιτιστικού 
περιεχομένου για τη νεολαία. Επεξεργάζεται προτάσεις 
δημιουργίας θεσμών για τη νεολαία. Σχεδιάζει προγράμ¬ 
ματα εσωτερικών ή διεθνών ανταλλαγών νέων. 

3) Αυτοτελές Γραφείο Πληροφόρησης-Προγραμματι- 
σμού 

Ασχολείται με την κατάρτιση, την επεξεργασία και την ε¬ 
φαρμογή προγραμμάτων για όλες τις υπηρεσίες του Δή¬ 
μου. 

Φροντίζει για την προμήθεια και συντήρηση μηχανημά¬ 
των πληροφορικής. 

Συνεργάζεται με τις αρμόδιες υπηρεσίες της Νομαρ¬ 
χίας, του Υπουργείου Εσωτερικών ή άλλων φορέων πάνω 
σε θέματα οργάνωσης και σχεδίασης εφαρμογών πληρο¬ 
φορικής. 

Φροντίζει για την εκπαίδευση του προσωπικού του Δή¬ 
μου στη χρήση Ηλεκτρονικών Υπολογιστών. 

4) Αυτοτελές Γραφείο Κοινωνικής Πρόνοιας 
Εφαρμόζει την κοινωνική πολιτική του Δήμου. Ασχολεί- 

ται με την επίλυση κοινωνικών προβλημάτων ατόμων και 
ομάδων. 

Παρέχει συμβουλευτικές και υποστηρικτικές υπηρε¬ 
σίες στους Δημότες. Έχει την επίβλεψη και τον συντονι¬ 
σμό όλων των σχημάτων του Δήμου (βρεφονηπιακοί 
σταθμοί κ.λ.π. πλην Κ.Α.Π.Η.) που ασχολούνται με την κοι¬ 
νωνική πολιτική. 

Παρέχει ιατρικές υπηρεσίες σε περιπτώσεις επειγό¬ 
ντων περιστατικών στο προσωπικό, εξετάζει τις συνθήκες 
υγιεινής και ασφάλειας στους χώρους εργασίας του προ¬ 
σωπικού του Δήμου. Συντονίζει και παίρνει μέρος στην ε¬ 
νημέρωση των Δημοτών πάνω σε θέματα υγείας. 
Συντονίζει την λειτουργία του Δημοτικού Πολυϊατρείου. 

5) Αυτοτελές Γ ραφείο Ειδικής Υπηρεσίας 
Ελέγχει την τήρηση των διατάξεων που αφορούν: 
α) την καθαριότητα 

β) την κυκλοφορία και στάθμευση των οχημάτων 

γ) την οικοδόμηση 

δ) την μόλυνση του περιβάλλοντος 

6) Αυτοτελές Γραφείο προγραμμάτων Ε.Ο.Κ.- Προϋπο¬ 
λογισμού - Απολογισμού-Συντονισμού. 

Συντάσσει τον προϋπολογισμό του Δήμου με την άμεση 
συνεργασία όλων των τμημάτων του Δήμου και ιδιαίτερα 
του Οικονομικού τμήματος. 

Εισάγει τους απολογισμούς του Δήμου στη Δημαρχια¬ 
κή Επιτροπή και τους διαβιβάζει στο Ελεγκτικό Συνέδριο 
ύστερα από όλες τις διαδικασίες που απαιτούνται. 

Συντονίζει σε συνεργασία με Τεχνική και Οικονομική Υ¬ 
πηρεσία για την εκτέλεση των αποφάσεωντου Δημοτικού 
Συμβουλίου που αφορούν έργα που επιχορηγούνται από 
διάφορους φορείς. 

Συνεργάζεται με την Κ.Ε.Δ.Κ.Ε. για την προώθηση θε¬ 
μάτων Τοπικής Αυτοδιοίκησης στην Ε.Ο.Κ. 

Διεκπεραιώνει τις εργασίες που απαιτούνται για την 
πραγματοποίηση των προγραμμάτων σε συνεργασία με 
την Ε.Ο.Κ. 

ΑΡΘΡΟ 6ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

I. Προϊστάμενος Διεύθυνσης 

Προϊσταται των τμημάτων και γραφείων που υπάγονται 
στην αρμοδιότητάτου. 

Παρακολουθεί και ελέγχει την υπηρεσιακή συμπεριφο¬ 
ρά και την απόδοση των υπαλλήλων της Διεύθυνσης και 
τους καθοδηγεί στην εκτέλεση των καθηκόντων τους, 
φροντίζοντας να τηρούνται οι νόμοι, τα διατάγματα, οι ε¬ 
γκύκλιοι, οι αποφάσεις κ.λ.π. 

Ενημερώνεται για την εισερχόμενη και εξερχόμενη αλ¬ 
ληλογραφία της Διεύθυνσης που προϊσταται, την χαρα¬ 
κτηρίζει και την κατανέμει στα αρμόδια τμήματα ή γρα¬ 
φεία, δίνοντας τις αναγκαίες οδηγίες για τις ακολουθητέ¬ 
ες ενέργειες. 

Μονογραφεί τα έγγραφα που συντάσσονται από τα 
τμήματα και τα γραφεία της Διεύθυνσής του. 

Θεωρεί την βεβαίωση εργασίας των υπαλλήλων της Δι¬ 
εύθυνσης. 

Εισηγείται θέματα της αρμοδιότητάς του στο Δήμαρχο. 

Συντάσσει τις ετήσιες εκθέσεις αξιολόγησης των προϊ¬ 
σταμένων των τμημάτων που υπάγονται σε αυτόν και δια¬ 
τυπώνει τη γνώμη του, ως δεύτερος κριτής, στις εκθέσεις 
των υπολοίπων υπαλλήλων. 

II. Προϊστάμενοι τμημάτων 

Είναι υπεύθυνοι για την ακριβή και επιμελή άσκηση των 


αρμοδιοτήτων και των καθηκόντων που ανατίθενται στις 
υπηρεσίες που προϊστανται. 

Φροντίζουν ιδιαίτερα για την πιστή εφαρμογή των νό¬ 
μων και των αποφάσεων του Δημοτικού Συμβουλίου και 
της Δημαρχιακής Επιτροπής ή των οδηγιών του Δημάρ¬ 
χου. 

Κατανέμουν την εργασία στους υπαλλήλους και τους 
καθοδηγούν στην άσκηση των καθηκόντων τους. Παρα¬ 
κολουθούν και ελέγχουν την παρουσία τους και την υπη¬ 
ρεσιακή συμπεριφορά των υπαλλήλων του Τμήματός 
τους, για τους οποίους συντάσσουν τις ετήσιες εκθέσεις 
αξιολόγησης. 

Είναι υπεύθυνοι μαζί με το Νομικό Σύμβουλο και το 
Γραμματέα του Δημοτικού Συμβουλίου για τη σωστή και 
νομότυπη διατύπωση των αποφάσεων Δημοτικών Συμ¬ 
βουλίων καθώς και την εφαρμογή της νόμιμης για κάθε 
θέμα διαδικασίας. 

Ευθύνονται για την καλή λειτουργία του τμήματος που 
προϊστανται και αναλαμβάνουν, προσωπικά αν χρειασθεί, 
το χειρισμό σημαντικών θεμάτων. 

ΑΡΘΡΟ 7ο 

Η κατανομή του προσωπικού στις Διευθύνσεις, στα 
Τμήματα και Γ ραφεία γίνεται με απόφαση του Δημάρχου 
ανάλογα με τις υπηρεσιακές ανάγκες. 

Ο τρόπος λειτουργίας κάθε Υπηρεσίας στις λεπτομέ- 
ρειέςτου, εκτός από εκείνες που καθορίζει ο νόμος, μπο¬ 
ρεί να καθορίζεται με ειδικό κανονισμό λειτουργίας της Υ¬ 
πηρεσίας που καταρτίζεται από το Δημοτικό Συμβούλιο. 

ΑΡΘΡΟ 8ο 

Τα τυπικά προσόντα διορισμού είναι αυτά που προβλέ- 
πονται από την εκάστοτε ισχύουσα νομοθεσία. 

ΑΡΘΡΟ 9ο 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αμπελο¬ 
κήπων ύψους 202.085.540 δρχ. Γιατην κάλυψη της δαπά¬ 
νης αυτής θα εγγράφει η αναγκαία πίστωση στους Κ.Α. 
01/111.1 και 15/111.1 των προϋπολογισμών των επομέ¬ 
νων ετών για όσες νέες θέσεις τυχόν καλυφθούν . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Δεκεμβρίου 1997 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



